Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 555/12/6611	Zvolen, 11.1.2013
EEČ : 2-51-6-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.04.2012 do súčasnosti  sa úmyselne vyhýbal plneniu svojej zákonnej vyživovacej povinnosti a to aj napriek tomu, že bol rozsudkom Okresného súdu vo Zvolene pod č. k. 5P/671/2008 zo dňa 27.10.2009, právoplatným dňa 06.11.2009, zaviazaný prispievať na výživu XXXXX, nar. XXXXX a XXXXX, nar. XXXXX, vo výške 55,- € mesačne na každé dieťa zvlášť, t. j. sumou 110,- € mesačne počnúc dňom 01.01.2009 vždy do 15. dňa v mesiaci vopred k rukám matky XXXXX, nar. XXXXX, bytom XXXXX, XXXXX XXXXX, pričom uvedeného konania sa dopustil napriek tomu, že bol v predchádzajúcich dvadsiatich štyroch mesiacoch za takýto čin odsúdený rozsudkom Okresného súdu XXXXX č. k. 5T 113/2011 zo dňa 23.01.2012, právoplatným dňa 23.01.2012, pričom v predmetnom období nie je evidovaný ako uchádzač o zamestnanie na príslušnom úrade práce, nepoberá dávky v hmotnej núdzi, teda si sám privodil stav bez hmotného zabezpečenia, čím mu vznikol dlh na výživnom voči XXXXX, nar. XXXXX, bytom XXXXX, XXXXX vo výške 990,- €,

lebo zanikla trestnosť činu.
Odôvodnenie:
Na Okresnom riaditeľstve Policajného zboru, Odbore kriminálnej polície vo Zvolene bolo pod ČVS:ORP-675/OVK-ZV-2012 vedené trestné stíhanie proti obvinenému XXXXX za prečin zanedbania povinnej výživy podľa § 207 odseku 2, odseku 3 písmena c/ Trestného zákona, ktorého sa mal dopustiť spôsobom uvedeným vo výrokovej časti tohto uznesenia. 

Vo veci bolo vykonané skrátené vyšetrovanie, počas ktorého okrem výsluchu obvineného XXXXX boli vykonané aj ďalšie dôkazy, a to výsluch poškodenej XXXXX, svedka XXXXX - zástupcu ÚPSVaR XXXXX, boli zadovážené rozsudky Okresného súdu vo Zvolene č. k. 5P/671/2008-152 zo dňa 27.10.2009, č. k. 5T 113/2011-231 zo dňa 23.01.2012, správy ÚPSVaR XXXXX, správa Sociálnej poisťovne, výpis zo živnostenského registra, správa o povesti, pracovná zmluva XXXXX, mzdové listy, fotokópie rodných listov, fotokópie poštových poukazov, rozhodnutie ÚPSVaR XXXXX, potvrdenia o návšteve školy, potvrdenie Centra pre medzinárodnú ochranu detí a mládeže Bratislava, výzvy k zaplateniu dlžného výživného, odpis z registra trestov a ostatný listinný materiál.  

Z nadobudnutého dôkazného materiálu vyplynulo, že uvedeného prečinu sa dopustil XXXXX, ktorý si neplnil svoju vyživovaciu povinnosť voči svojim deťom XXXXX a XXXXX napriek tomu, že mu táto vyplývala z rozhodnutia Okresného súdu vo Zvolene č.k. 5P 671/2008, čím mu vznikol dlh tak, ako je to vyššie uvedené. Obvinený XXXXX, nar. XXXXX, dlh, ktorý mu vznikol, uhradil v plnej výške a to tým spôsobom, že dňa 18.12.2012 zaslal poštovou poukážkou bývalej manželke XXXXX sumu 990,- €.

V priebehu skráteného vyšetrovania bol k veci vypočutý XXXXX v procesnom postavení obvineného. V zápisnici o výsluchu obvineného zo dňa 03. decembra 2012 k veci vypovedal, si je vedomý vyživovacej povinnosť, ktorú si riadne neplnil od 11.04.2012, pričom ale dlh, ktorý mu vznikol uhradil v plnej výške.  

Svedkyňa - poškodená XXXXX bola v konaní viackrát vypočutá. Vo svojej výpovedi zo dňa 27.09.2012 uviedla, že obvinený XXXXX si vyživovaciu povinnosť od apríla 2012 neplnil. Naposledy zaslal sumu vo výške 171,- € dňa 26.03.2012 a to bežné výživné 110,- € a zameškané výživné za predchádzajúce obdobie, za ktoré už bol odsúdený. Pokiaľ sa týka dlhu na výživnom k rukám poškodenej, obvinený dlhoval za obdobie od apríla 2012 do septembra 2012 sumu 660,- €. Dňa 01.07.2012 podala na ÚPSVaR XXXXX žiadosť o vyplácanie náhradného výživného, ktoré jej je vyplácané dodnes. Dňa 20.12.2012 uviedla, že obvinený jej dlhuje na výživnom sumu 990,- € a zároveň uviedla, že podala cez Centrum pre medzinárodnú právnu ochranu detí a mládeže návrh na exekučné konanie, kde ale zatiaľ nebolo nič vymožené. Vo svojej výpovedi dňa 08.01.2013 uviedla, že obvinený XXXXX si vyživovaciu povinnosť dodatočne splnil, a to dňa 18.12.2012, kedy jej poštovou poukážkou zaslal 990,- €. Ďalej, že obvinený zaslal aj zameškané výživné za obdobie, za ktoré už bol odsúdený vo výške 450,- €. Na záver uviedla, že počas neplnenia vyživovacej povinnosti deti netrpeli žiadnou núdzou, riadne sa o ne starala, pričom jej bolo prostredníctvom ÚPSVaR XXXXX vyplácané náhradné výživné, ktoré bude zastavené, nakoľko túto skutočnosť už na predmetnom úrade nahlásila. 
 	V procesnom postavení svedka bol vypočutý splnomocnený zástupca ÚPSVaR XXXXX XXXXX, ktorá k veci uviedla, že ÚPSVaR XXXXX vypláca náhradné výživné v zmysle rozhodnutia B/2012/36550/Hl/1 zo dňa 09.08.2012 a to za obdobie od 01.04.2012, pričom je vyplácané doposiaľ vo výške ako je uvedené v rozsudku, kde úrad si nebude vymáhať od XXXXX žiadne výživné, nakoľko toto bolo vyplácané v zmysle zákona o náhradnom výživnom č. 201/2008 Z. z. 

Súčasťou spisového materiálu sú aj rozsudky Okresného súdu vo Zvolene č. k. 5P/671/2008-152 zo dňa 27.10.2008, č. k. 5T 113/2011-231 zo dňa 23.01.2012, správy ÚPSVaR XXXXX, správa Sociálnej poisťovne, výpis zo živnostenského registra, správa o povesti, pracovná zmluva XXXXX, mzdové listy, fotokópie rodných listov, fotokópie poštových poukazov, rozhodnutie ÚPSVaR XXXXX, potvrdenia o návšteve školy, potvrdenie Centra pre medzinárodnú ochranu detí a mládeže Bratislava, výzvy k zaplateniu podlžnosti na výživnom, odpis z registra trestov. Z odpisu z registra trestov je zrejmé, že obvinený nemá záznam v registri trestov. Zo zadováženého rozsudku Okresného súdu XXXXX č. k. 5T 113/2011 zo dňa 23.01.2012 je zrejmé, že obvinený XXXXX bol odsúdený pre prečin zanedbania povinnej výživy podľa § 207 odseku 2, odseku 3 písmena b/ Trestného zákona s poukazom na § 138 písmeno b/ Trestného zákona, za ktorý mu bol uložený podmienečný trest odňatia slobody na jeden rok so skúšobnou dobou v trvaní päť rokov. Rozsudok nadobudol právoplatnosť dňa 23.01.2012. 

Za zadovážených listinných dôkazov tiež vyplýva, že v období neplnenia vyživovacej povinnosti bol obvinený zamestnaný v spoločnosti XXXXX s príjmom postačujúcim na plnenie vyživovacej povinnosti voči svojim deťom. 
	
Vykonaným dokazovaním v priebehu prípravného konania bolo preukázané, že obvinený XXXXX svojím konaním mohol naplniť zákonné znaky skutkovej podstaty prečinu zanedbania povinnej výživy podľa § 207 odseku 2, odseku 3 písmena c/ Trestného zákona.

V zmysle ustanovenia § 215 odseku 1 písmena h/ Trestného poriadku prokurátor zastaví trestné stíhanie, ak zanikla trestnosť činu.
 
Trestnosť tohto trestného činu zaniká podľa § 86 písmena a/ Trestného zákona vtedy, ak trestný čin nemal trvalo nepriaznivé následky a páchateľ svoju povinnosť, vo vzťahu k oprávnenej odobe, a to k matke detí dodatočne splnil skôr, než sa súd odobral na záverečnú poradu.

Pretože obvinený svoju zákonnú povinnosť vyživovať iného určenú mu súdnym rozhodnutím dodatočne splnil v celom rozsahu a trestný čin nemal nepriaznivý vplyv na vývoj a vývin detí, súčasne nebol dôvod na zastavenie trestného stíhania z iného dôvodu, rozhodla som tak, ako je vyššie uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Danica Škarbová
prokurátorka